
ŠAKIŲ RAJONO SAVIVALDYBĖS TARYBA

SPRENDIMAS

DĖL LEIDIMO LAIKINAI UŽDARYTI KUDIRKOS NAUMIESČIO VINCO KUDIRKOS GIMNAZIJOS IKIMOKYKLINIO UGDYMO SKYRIŲ „LINELIS“ IR PANOVIŲ PRADINIO UGDYMO SKYRIAUS IKIMOKYKLINIO-PRIEŠMOKYKLINIO UGDYMO GRUPĘ 

2013 m. gegužės 30 d. Nr. T-203
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 4 dalimi, Švietimo įstatymo (Žin., 1991, Nr. 23-593; 2003, Nr. 63-2853; 2011, Nr. 38-1804) 58 straipsnio 1 dalies 3 punktu bei atsižvelgdama į Kudirkos Naumiesčio Vinco Kudirkos gimnazijos direktoriaus 2013 m. balandžio 22 d. prašymą Nr.VS-27 „Dėl darbo vasarą ikimokyklinio ugdymo skyriuose“, nusprendžia:


1. Leisti laikinai, vasaros laikotarpiu, uždaryti Kudirkos Naumiesčio Vinco Kudirkos gimnazijos:


1.1. nuo 2013 m. liepos 1 d. iki 2013 m. rugpjūčio 31 d. ikimokyklinio ugdymo skyrių „Linelis“;

1.2. nuo 2013 m. birželio 1 d. iki 2013 m. rugpjūčio 31 d. Panovių pradinio ugdymo skyriaus ikimokyklinio-priešmokyklinio ugdymo grupę.

2. Įpareigoti Kudirkos Naumiesčio Vinco Kudirkos gimnazijos direktorių informuoti ikimokyklinio ugdymo skyrių ir ikimokyklinio-priešmokyklinio ugdymo grupę lankančių vaikų tėvus apie laikiną ugdymo paslaugų neteikimą Kudirkos Naumiesčio Vinco Kudirkos gimnazijos ikimokyklinio ugdymo skyriuje ir Panovių pradinio ugdymo skyriaus ikimokyklinio-priešmokyklinio ugdymo grupėje. 

